ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
রাইনার ভের্নার ফাসবিন্ডার
তার প্রথম ব্যবসাসফল কাজ হল "দ্য মারচেন্ট অব ফোর সিজনস" (১৯৭২) এবং আন্তর্জাতিক অঙ্গনে সফল কাজ "আলি: ফিয়ার ইটস দ্য সোল" (১৯৭৪), দুটি ছবিই সমকালীন সমালোচকদের চোখে সেরা কাজ হিসেবে বিবেচিত। ফাসবিন্ডারের সবচেয়ে সফল কাজ হল "দ্য ম্যারিজ অব মারিয়া ব্রাউন" (১৯৭৯)। এতে দ্বিতীয় বিশ্বযুদ্ধের ব্যাপ্তির ফলে একজন জার্মান নারীর উত্থান-পতনের চিত্র তুলে ধরা হয়েছে। তার অন্যান্য উল্লেখযোগ্য চলচ্চিত্রসমূহ হল "দ্য বিটার টিয়ারস অব পেট্রা ফন কান্ট" (১৯৭২), "ফক্স অ্যান্ড হিজ ফ্রেন্ডস" (১৯৭৫), "স্যাটান্‌স ব্রিউ" (১৯৭৬), এবং "কোয়েরেল" (১৯৮২), সবকয়টি চলচ্চিত্র গে ও লেসবিয়ান বিষয়বস্তুর উপর নির্মিত।